Nr. 1.2/22/2 APSTIPRINU

\_\_\_\_\_\_\_\_\_\_\_\_/paraksts/\_\_\_\_\_\_\_\_\_\_\_

 *Valmieras Kultūras centra direktora vietniece*

*Agnese Lutce*

2022.gada 28. marts
21.03.2022. Rīk.nr.6.1.2/22/136

**NOLIKUMS**

**Par ielu tirdzniecību Pavasara tirdziņā 2022.gadā**

**1. Vispārējie noteikumi**

* 1. Nolikums nosaka kārtību, kādā tiek organizēta ielu tirdzniecība pasākumā “Pavasara tirdziņš” (turpmāk – Tirdzniecība) un izsniegta atļauja ielu tirdzniecības veikšanai (turpmāk – Atļauja).
	2. **Tirdzniecības organizators** ir Valmieras novada pašvaldības iestāde “Valmieras kultūras centrs” (turpmāk – Organizators), kas organizē Tirdzniecības pretendentu atlasi.
	3. **Atļaujas izsniedzējs** ir Valmieras novada pašvaldība (turpmāk- Pašvaldība), kas atbilstoši Organizatora veiktai Tirdzniecības pretendentu atlasei sagatavo un izsniedz Atļauju.
	4. **Tirdzniecības pretendents** ir fiziska vai juridiska persona, kas ir izteikusi Organizatoram savu vēlmi veikt Tirdzniecību pasākumā “Pavasara tirdziņš” (turpmāk – Pretendents).
	5. **Tirdzniecības dalībnieks** ir fiziska vai juridiska persona, kuru Organizators ir apstiprinājis Tirdzniecībai un kurš ir saņēmis Atļauju (turpmāk – Dalībnieks).
	6. **Tirdzniecības vieta** ir Vecpuišu parks (Leona Paegles iela 10, Valmiera, Valmieras novads);
	7. Elektrības pieslēgums (līdz 20A) tiek nodrošināts Organizatora norādītās īpašās tirdzniecības zonās.
	8. Tirdzniecības organizācija ir realizējama atbilstoši Ministru kabineta 12.05.2010. noteikumiem Nr.440 „Noteikumi par tirdzniecības veidiem, kas saskaņojami ar pašvaldību un tirdzniecības organizēšanas kārtību”, EK Regulu Nr.852/2004 par pārtikas produktu higiēnu, Nolikuma nosacījumiem un citiem tirdzniecību regulējošiem normatīvajiem aktiem.
1. **Tirdzniecības mērķis**
	1. Atbalstīt Valmieras novada un apkārtnes uzņēmumus, mājražotājus, amatniekus un vietējos ražotājus, paplašinot iespēju tirgoties Valmieras pilsētā.
	2. Sekmēt ekonomisko aktivitāti reģionā.
	3. Radīt izziņas, atpūtas un iepirkšanās iespējas Valmieras un Vidzemes iedzīvotājiem, pilsētas viesiem un tūristiem no Latvijas un ārvalstīm.
	4. Nodrošinot tirdzniecību, tiek ņemtas vērā drošības rekomendācijas saistībā ar COVID-19 infekcijas izplatības ierobežošanu.
2. **Tirdzniecības veikšanas laiks, prasības Pretendentiem Tirdzniecības**

**vietas iekārtošanai**

* 1. Tirdzniecība Pavasara tirdziņā tiek organizēta **2022.gada 23. aprīlī** no plkst. 10.00 – 15.00.
	2. Tirdzniecības vietas iekārtošana jāveic no plkst.8.00 līdz plkst.9.30 un novākšana no plkst.15.00 līdz plkst.17.00.
	3. Dalībnieks tirdzniecības vietu tirdzniecības veikšanai iekārto par saviem līdzekļiem, ar savu darbaspēku un ierīcēm, nodrošinot savai tirdzniecības veikšanai nepieciešamo aprīkojumu (telti, galdus, krēslus, plauktus, vitrīnas, u.c.).
	4. Dalībnieks nodrošina tirgošanos visu Atļaujā noteikto tirdzniecībai paredzēto laiku, un iekārtošanās un novākšana var notikt tikai tam paredzētajā laikā.
	5. Pēc tirdzniecības vietas iekārtošanas, autotransportu jānovieto tuvējās pašvaldības stāvvietās.
	6. Dalībnieka pienākums ir nodrošināt regulāru atkritumu savākšanu savā tirdzniecības vietā, kā arī pēc tirgošanās, atstājot tirdzniecības vietu un apkārtni sakoptu.
1. **Prasības Pretendentam Tirdzniecības veikšanai**
	1. Par tirdzniecības Pretendentu var būt fiziska vai juridiska persona. Pieteikties var arī personu apvienība, kura no sava vidus izvēlas vienu vadošo pieteicēju, ar kuru Organizators komunicē un kas ir atbildīgs par noteikto prasību ievērošanu.
	2. Pretendenti tiek reģistrēti šādā prioritārā secībā:
		1. Valmieras novadā reģistrēti mājražotāji, amatnieki vai vietējie ražotāji;
		2. amatu meistari – individuālos latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija u.c.);
		3. Vidzemes un Latvijas lauku saimniecībās audzētas lauksaimniecības produkcijas (ogas, āboli, ķirbji u.c.), augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu un konditorejas izstrādājumu ražotāji, un dabiskās kosmētikas, pirts lietu (ķermeņa kopšanas līdzekļi, pirts piederumi) individuālie ražotāji un grāmatu izdevēji;
		4. citi tirgotāji.
	3. Organizators patur tiesības iedalīt tirgošanās vietas no iesniegtajiem pieteikumiem pēc saviem ieskatiem, lai nodrošinātu piedāvātā sortimenta dažādību un atbilstību ielu tirdzniecības pasākumam.
	4. Dalībniekam jānodrošina, lai tirdzniecības vietā būtu pieejami un pēc pieprasījuma tiktu uzrādīti šādi dokumenti:
		1. speciālās atļaujas (licences), ja preču realizācijai tāda ir nepieciešama, saskaņā ar normatīvajiem aktiem, kopiju;
		2. citi dokumenti, kas pierāda preču izcelsmi, atkarībā no sortimenta veida.
	5. Pie tirdzniecības vietas jābūt izvietotai informācijai:
		1. juridiskām personām – firmas nosaukums, reģistrācijas numurs, par tirdzniecības vietu atbildīgā persona;
		2. fiziskām personām, pašnodarbinātajiem – vārds, uzvārds.

1. **Maksa par tirdzniecības vietu un samaksas kārtība**
	1. Organizators tirdziņa Dalībniekam piemēro maksu par tirdzniecības vietu atbilstoši Pašvaldības 26.04.2018. Saistošajiem noteikumiem Nr. 304 (Protokols Nr.4.5.§) “Par pašvaldības nodevu tirdzniecībai publiskās vietās Valmieras pilsētas administratīvajā teritorijā”.
	2. Maksa par tirdzniecības vietu, ieskaitot PVN, tiek noteikta šādā apmērā:

|  |  |  |
| --- | --- | --- |
| **Nr.p.k.** | **Preču grupas** | **Maksa EUR** |
| 1. | Savvaļas un pašu audzēti grieztie ziedi, dārzeņi, augļi, ogas, stādi, dēsti | 2,00 |
| 2. | Pašu izgatavoti mākslas darinājumi, floristikas izstrādājumi un amatniecības preces | 2,00 |
| 3. | Pašu ražotas pārtikas preces | 15,00 |
| 4. | Rūpnieciski ražotas pārtikas preces | 25,00 |
| 5. | Saldējums un bezalkoholiskie dzērieni | 5,00 |
| 6. | Sabiedriskā ēdināšana | 30,00 |
| 7. | Mājās raudzēts vīns, sidrs, alus | 15,00 |
| 8. | Stiprie alkoholiskie dzērieni | 60,00 |
| 9. | Rūpnieciski ražotas nepārtikas preces | 30,00 |
| 10. | Preses izdevumi, grāmatas | 3,00 |
| 11. | Loterijas biļetes, atrakcijas (par katru no atrakcijām) | 10,00 |

* 1. Pēc dalības apstiprinājuma Dalībniekam tiek izrakstīts rēķins dalības maksai par Tirdzniecības vietu. Organizators uz Dalībnieka pieteikuma anketā norādīto e-pastu nosūta rēķinu, kas Dalībniekam jāapmaksā rēķinā norādītajā termiņā.
	2. Organizators maksu par Tirdzniecības vietu piemēro, vadoties pēc Dalībnieka pieteikuma anketā norādītās informācijas (preču sortimenta).
	3. Ja Dalībnieks nav veicis rēķina apmaksu par Tirdzniecības vietu rēķinā norādītajā termiņā, Dalībnieks zaudē vietu uz Organizatora rezervēto Tirdzniecības vietu.
	4. Dalībnieks, ierodoties savā Tirdzniecības vietā, Organizatoram uzrāda maksājuma uzdevumu, kas apstiprina norēķinus par Tirdzniecības vietu.
	5. Dalībnieks var atsaukt savu dalību Tirdzniecības pasākumā, bet ne vēlāk kā 1 (vienu) dienu pirms tā norises, par to rakstiski informējot Organizatoru. Uz šāda iesnieguma pamata Organizators anulē iepriekš izrakstīto dalības maksas rēķinu vai veic dalības maksas atmaksu Dalībniekam, ja rēķina apmaksa jau veikta.
	6. Organizators neveic dalības maksas atmaksu, ja Dalībnieks neierodas Tirdzniecības pasākumā, par to iepriekš rakstiski neinformējot Organizatoru.
1. **Pretendentu pieteikšanās kārtība un vērtēšana**
	1. Pieteikties Tirdzniecības veikšanai un Atļaujas saņemšanai **var tikai elektroniski,** aizpildot pieteikuma anketu Valmieras kultūras centra mājas lapā: www.vkc.lv
	2. Pretendentu pieteikšanās notiek **no** **28.marta līdz 11.aprīlim**, vai līdz brīdim, kad visas tirdzniecības vietas ir aizpildītas. Organizators pēc nepieciešamības (aizpildītas visas tirdzniecības vietas) var saīsināt vai pagarināt pieteikšanās laiku, ievietojot informāciju Organizatora mājas lapā, lai Pretendenti ir informēti par izmaiņām.
	3. Organizators izskata saņemtos pieteikumus un informē par tirgošanās iespēju Dalībniekus 5 (piecu) darba dienu laikā pēc pieteikuma saņemšanas.
	4. Kā apstiprinājumu par dalību Tirdzniecības veikšanai, Dalībnieks no Organizatora pēc pieteikumu izvērtēšanas saņem elektronisku apliecinājumu pieteikumā norādītajā e-pastā par reģistrāciju tirgotāju sarakstā.
	5. Organizatoram ir tiesības:
		1. Pieņemt izvērtēšanai tikai tos pieteikumus, kas aizpildīti atbilstoši prasībām;
		2. Izvērtēt Pretendenta norādītās produkcijas atbilstību iecerei, nepieciešamības gadījumā, pieprasot papildu informāciju par produkciju - aprakstus un fotogrāfijas u.c.;
		3. Apstiprināt dalībai Pretendentus, kuru piedāvājums atbilst šī Nolikuma prasībām un kuru piedāvājums pēc Organizatora vērtējuma padara tirgošanos bagātīgāku un saistošāku apmeklētājiem;
		4. Neapstiprināt dalībai Pasākumā Pretendentus, kuru produkcijas saturs un/vai kvalitāte atzīta par konkrētajam tirgošanās konceptam neatbilstošu.
	6. Par Tirdzniecības Dalībnieku kļūst Pretendents, kuru saskaņā ar iesniegto pieteikumu, Organizators atlasa tirdzniecības veikšanai un saņem Pašvaldības sagatavotu Atļauju tirdzniecībai.
	7. Organizatora lēmumi attiecībā uz tirdzniecības Dalībnieku atlasi un tirdzniecības vietu piešķiršanu ir galīgi un nav apstrīdami.
2. **Organizatora pienākumi un tiesības**
	1. Organizators ir atbildīgs par tirdzniecības vietas ierādīšanu Dalībniekam.
	2. Pašvaldība nodrošina Dalībniekus ar:
		1. elektrības pieslēgumu īpaši norādītās tirdzniecības zonās un tirdzniecības vietās līdz 20 A (ampēri). Dalībnieks pats nodrošina elektriskos pagarinātājus;
		2. atkritumu konteineriem, kas izvietoti tirgus teritorijā.
	3. Strīdus jautājumi tiek risināti ar Organizatora pilnvarotu pārstāvi, pieaicinot (ja nepieciešams) arī Pašvaldības pārstāvi.
	4. Ja pieteikums Tirdzniecībai tiek atsaukts no Dalībnieka puses vai Dalībnieks neierodas uz Tirdzniecības vietu, tad Pašvaldība anulē sagatavoto Atļauju un Organizatoram ir tiesības Tirdzniecības vietu piedāvāt citam Pretendentam.
	5. Organizators rūpējas par Pretendentu iesniegto fizisko personu datu drošību, nosakot tiem konfidenciālas informācijas statusu un lietošanu tikai saskaņā ar datu vākšanas mērķi, ievērojot Latvijas Republikā spēkā esošo normatīvo aktu regulējumu fizisku personu datu apstrādes un aizsardzības jomā;
	6. Organizators nodrošina, ka tiek veikti atbilstoši drošības pasākumi, lai aizsargātu Pretendentu datus no nejaušas, nelikumīgas iznīcināšanas, pārveidošanas, neautorizētas izpaušanas vai piekļuves.
3. **Dalībnieka pienākumi un tiesības**
	1. Dalībnieka pienākums ir veikt rēķina apmaksu par dalību Tirdzniecības pasākumā.
	2. Dalībnieks atbild par tirdzniecībai nepieciešamo aprīkojumu (nojumi, galdiem, krēsliem, pakaramajiem u.c. inventāru).
	3. Dalībnieks ir atbildīgs par tīrības un kārtības ievērošanu, uzturēšanu savā tirdzniecības vietā, ugunsdrošības noteikumu un darba drošības noteikumu, tirdzniecības noteikumu ievērošanu tirdzniecības vietā, par savas tirdzniecības vietas sakopšanu pēc tirgošanās beigām.
	4. Atļaujā ierakstītā fiziskā vai juridiskā persona/uzņēmuma pārstāvis ir atbildīgs par šī Nolikuma ievērošanu un kārtību tirdzniecības vietā.
	5. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Dalībnieks ir atbildīgs par normatīvo aktu prasību izpildi tirdzniecības vietā.
	6. Dalībnieks nav tiesīgs izvietot reklāmu un izplatīt reklāmas materiālus bez saskaņošanas ar Organizatoru.
	7. Dalībniekam pēc kontrolējošo institūciju vai Organizatora pieprasījuma ir jāuzrāda nepieciešamie dokumenti.
	8. Dalībniekam ir pienākums sakopt savu tirdzniecības vietu pēc tirgošanās beigām.
	9. Dalībnieka pienākums ir ievērot Atļaujā noteikto Tirdzniecības norises laiku.
	10. Dalībnieka pieteikums dalībai ir apliecinājums tam, ka ar Nolikuma noteikumiem tas ir iepazinies un tiem piekrīt.
4. **Noslēguma noteikumi**
	1. Tirgošanās laikā var tikt filmēts un fotografēts. Foto un video materiāli var tikt izmantoti Organizatora publicitātes materiālos.
	2. Dalībniekam nav tiesību atskaņot savā tirdzniecības vietā mūziku, izpildīt vai organizēt priekšnesumus, ja tas iepriekš nav saskaņots ar Organizatoru.
	3. Nolikuma 3.1. apakšpunktā noteiktajā Tirdzniecības veikšanas laikā atbildīgā persona, kas organizē ielu tirdzniecību: Sintija Milberga, mob.tel. 20436868.

Nolikumu sagatavoja:

Valmieras Kultūras centra kultūras projektu vadītāja

Sintija Milberga